Č. p.: CPTT-2022/003856

VÝZVA NA PREDLOŽENIE PONUKY

(zadávanie zákazky s nízkou hodnotou

podľa ustanovenia §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov)

# Názov, adresa a kontaktné miesto verejného obstarávateľa

**Názov:** Ministerstvo vnútra Slovenskej republiky, Centrum podpory Trnava

**Adresa:** Kollárova 31, 917 02 Trnava

**Krajina**: Slovenská republika

**Internetová adresa organizácie (URL):** <http://www.minv.sk/>

**Kontaktná osoba:** Mgr. Danica Podhradská

**Telefón:** +421 961105358

**E-mail:** danica.podhradska@minv.sk

**URL zverejnenej zákazky:** <https://josephine.proebiz.com/sk/tender/34014/summary>

# Opis

**Názov zákazky:** Vrecká do vysávačov, hadice a hubice

**Druh zákazky:** tovar

**Spoločný slovník obstarávania (CPV):**

**CPV:** 39713431-3 - Príslušenstvo k vysávačom prachu

**Rozdelenie predmetu zákazky:**

Požaduje sa predloženie ponuky na celý predmet zákazky, predmet zákazky nie je rozdelený na časti.

**Miesto poskytovania služieb/dodania tovaru:**

Ministerstvo vnútra Slovenskej republiky – Centrum podpory Trnava, Kollárova 31, 917 02 Trnava

**Termín splnenia zákazky:**

do 01.12.2022

**Opis predmetu zákazky:**

Predmetom zákazky je obstaranie vreciek do vysávačov, hadíc a hubíc pre potreby útvarov MV SR:

1. Vrecká do vysávača Rowenta Collecto RU 600 z netkanej textílie - 150 ks;

2. Vrecká do vysávača ETA 0467 z netkanej textílie - 50 ks;

3. Vrecká do vysávača ETA 0467 látkové - 5 ks;

4. Vrecká do vysávača Kärcher T 12/1 z netkanej textílie - 200 ks;

5. Tyč kovová teleskopická pre vysávače - 35 mm pre ETA Profi 0467 - 1 ks;

6. Tyč kovová teleskopická pre vysávače - 35 mm Kärcher - 1 ks;

7. Hubica ETA 9800 00012 - 1 ks;

8. Prepínateľná hubica DN 35, 270 mm Kärcher - 1 ks;

9. Hadica k vysávačom ETA 0467 Profi pre ETA 0467 Profi - 1 ks;

10. Hadica pre vysávače Kärcher rady T, 2 m, 2.889-161 pre Kärcher T 12/1 - 35 mm - 1 ks.

Cena počas trvania zákazky musí byť pevná a konečná, cena musí byť uvedená ako cena bez DPH, sadzba DPH, výška DPH a cena s DPH. Ak uchádzač nie je platiteľom DPH, na túto skutočnosť v ponuke upozorní.

|  |  |  |  |  |  |
| --- | --- | --- | --- | --- | --- |
| **P. č.** | **Predmet zákazky** | **Cena za ks bez DPH v Eur** | **Cena za ks s DPH v Eur** | **Celková cena bez DPH v Eur** | **Celková cena s DPH v Eur** |
| 1. | Vrecká do vysávača Rowenta Collecto RU 600 z netkanej textílie – **150 ks** |  |  |  |  |
| 2. | Vrecká do vysávača ETA 0467 z netkanej textílie – **50 ks** |  |  |  |  |
| 3. | Vrecká do vysávača ETA 0467 látkové – **5 ks** |  |  |  |  |
| 4. | Vrecká do vysávača Kärcher T 12/1 z netkanej textílie – **200 ks** |  |  |  |  |
| 5. | Tyč kovová teleskopická pre vysávače – 35 mm pre  ETA Profi 0467 – **1 ks** |  |  |  |  |
| 6. | Tyč kovová teleskopická pre vysávače – 35 mm Kärcher - **1 ks** |  |  |  |  |
| 7. | Hubica ETA 9800 00012 – **1 ks** |  |  |  |  |
| 8. | Prepínateľná hubica DN 35, 270 mm Kärcher – **1 ks** |  |  |  |  |
| 9. | Hadica k vysávačom ETA 0467 Profi pre ETA 0467 Profi – **1 ks** |  |  |  |  |
| 10. | Hadica pre vysávače Kärcher rady T, 2m, 2.889-161 pre Kärcher T 12/1 – 35 mm – **1 ks** |  |  |  |  |
|  | **Spolu** |  |  |  |  |

Verejný obstarávateľ požaduje, aby bolo v cene zahrnuté:

* V cene jedného kusu musia byť započítané všetky náklady, ktoré môže uchádzač účtovať verejnému obstarávateľovi, t. j. cena musí byť konečná a nie je možné ju navyšovať o dodatočné náklady spojené s dodaním materiálu.
* V cenovej ponuke musia byť uvedené všetky náklady spojené s dopravou a tovarom, ktoré si môže uchádzač účtovať voči verejnému obstarávateľovi. Ako napríklad balné, vyskladnenie, uskladnenie, kilometrovné, nakládka,...
* Verejný obstarávateľ požaduje na dodaný tovar záruku min. 24 mesiace. Záruka začína plynúť dňom dodania, t. j. odo dňa uvedenom v dodacom liste.
* Verejný obstarávateľ si vyhradzuje právo prevziať iba tovar v kvalite I. triedy, funkčný, bez zjavných vád, dodaný v kompletnom stave a v požadovanom množstve. V prípade, že dodaný tovar vykazuje preukázateľné vady, nedostatočnú kvalitu, rozdiel v množstve a zámenu tovaru v porovnaní s objednávkou, dodávateľ je povinný na vlastné náklady odviezť a dodať nový tovar. K neprevzatiu tovaru bude spísaný protokol, z ktorého bude zrejmý dôvod, pre ktorý nebol tovar prevzatý a bude uvedený náhradný termín dodania nového tovaru. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.

Verejný obstarávateľ neumožňuje predložiť variantné riešenie vo vzťahu k požiadavke na predmet zákazky. Ak súčasťou ponuky bude aj variantné riešenie, nebude takéto riešenie zaradené do vyhodnotenia a bude sa naň hľadieť akoby nebolo predložené.

# Predpokladaná hodnota zákazky

Predpokladaná hodnota zákazky je maximálne 2 000,00 EUR bez DPH za celý predmet zákazky.

Verejný obstarávateľ neposkytuje zálohové platby ani platby vopred.

# Komunikácia:

Verejný obstarávateľ bude pri komunikácií s uchádzačom resp. záujemcami postupovať v zmysle §20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému <https://josephine.probiz.com> v položke „Knižnica manuálov a odkazov“.)

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému <https://josephine.proebiz.com> v položke „Knižnica manuálov a odkazov“).

# Lehota na predkladanie ponúk:

Ponuky musia byť doručené do konca lehoty na predkladanie ponúk, ktorý je uvedený v elektronickom prostriedku JOSEPHINE v časti zodpovedajúcej tejto zákazke.

**Dátum:** 16.11.2022

**Čas:** 17:00 hod.

# Predkladanie ponúk

Elektronickú ponuku uchádzači vložia vyplnením ponukového formulára a vložení požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/sk/tender/34014/summary>.

# Vysvetľovanie výzvy

1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať verejného obstarávateľa v systéme JOSEPHINE prostredníctvom záložky „KOMUNIKÁCIA“ o ich vysvetlenie. Záujemca musí svoju žiadosť doručiť verejnému obstarávateľovi dostatočne vopred pred uplynutím lehoty na predkladanie ponúk, tak aby mal verejný obstarávateľ dostatok času na spracovanie a doručenie odpovede všetkým záujemcom. O doručení správy bude záujemca informovaný prostredníctvom notifikačného e-mailu.
2. Verejný obstarávateľ si vyhradzuje právo predĺžiť lehotu na predkladanie ponúk.

# Podmienky účasti

1. Doklad o oprávnení poskytovať službu, dodávať tovary, uskutočňovať stavebné práce (živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra) alebo potvrdenie príslušného orgánu, v ktorom musí byť zapísaný predmet podnikania oprávňujúci uchádzača na dodanie požadovaného predmetu zákazky – neoverená kópia.
2. Čestné vyhlásenie, že nemá uložený zákaz účasti vo verejnom obstarávaní potvrdený konečným rozhodnutím podľa § 32 ods. 1 písm. f) zákona o verejnom obstarávaní. Uvedenú podmienku účasti uchádzač vo svojej ponuke preukazuje čestným vyhlásením.

# Kritériá vyhodnotenia ponúk

Najnižšia cena

# Použije sa elektronická aukcia:

Nie

# Vyhodnotenie ponúk

1. Verejný obstarávateľ po uplynutí lehoty na predkladanie ponúk vyhodnotí ponuky a uchádzačov bude informovať v systéme JOSEPHINE prostredníctvom záložky KOMUNIKÁCIA“.
2. Verejný obstarávateľ má počas hodnotenia možnosť požiadať uchádzača o vysvetlenie predložených dokladov.
3. Verejný obstarávateľ si vyhradzuje právo zákazku zrušiť, odmietnuť všetky predložené ponuky a v prípade potreby súťaž opakovať.
4. Verejný obstarávateľ vyhodnotí ponuky najprv podľa zvoleného kritériá a následne u uchádzača umiestneného na 1. mieste vyhodnotí splnenie podmienok účasti a požiadaviek na predmet zákazky. V prípade potreby vyhodnotí aj ponuku ďalšieho uchádzača v poradí podľa stanoveného kritériá.

# Podmienky týkajúce sa zmluvy

Výsledkom verejného obstarávania bude objednávka na dodanie požadovaného množstva predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu.

Preddavok ani zálohová platba sa neposkytuje. Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

# DOPLŇUJÚCE INFORMÁCIE:

Zákazka sa týka projektu financovaného z fondov Európskej únie: nie

# Ochrana osobných údajov

Súčasťou ponuky uchádzača musí byť v zmysle § 14 zákona č. 18/2018 Z. z. o ochrane osobných údajov a o zmene a doplnení niektorých zákonov jeho súhlas so spracovaním osobných údajov (tlačivo na súhlas je v prílohe tejto výzvy) a vyhlásenie, že v súlade s § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

**15. Dôvody na zrušenie použitého postupu zadávania zákazky:**

Verejný obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka,
* ani jeden uchádzač nesplní podmienky účasti,
* ani jedna z predložených ponúk nebude zodpovedať určeným požiadavkám vo výzve na predkladanie ponúk,
* ak sa zmenili okolnosti, za ktorých sa vyhlásilo toto verejné obstarávanie.

V Trnave, dňa 07.11.2022

..................................

Ing. Bystrík Stanko, PhD.

riaditeľ

**Súhlas so spracovaním osobných údajov**

Predložením cenovej ponuky

uchádzač: ...............(*uviesť názov uchádzača a adresa*)..........................

zastúpený: ..........(*uviesť štatutárneho zástupcu uchádzača*) ...................

na predmet zákazky s názvom:

Vrecká do vysávačov, hadice a hubice

v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov

udeľujem súhlas

pre Ministerstvo vnútra Slovenskej republiky ako verejného obstarávateľa so spracovaním mojich osobných údajov

* v rozsahu a na dobu nevyhnutnú pre administráciu zákazky vo verejnom obstarávaní,
* pre úkony a na dobu nevyhnutnú s uzatvorením zmluvného vzťahu,
* pre úkony a na dobu potrebnú pre realizáciu zákazky a
* pre úkony potrebné pre archiváciu všetkých dokumentov súvisiacich s predmetom zákazky na dobu v súlade s aktuálnym nariadením Ministerstva vnútra Slovenskej republiky o registratúrnom poriadku.

Tento súhlas na spracovanie osobných údajov je možné odvolať/doplniť formu odvolania súhlasu výlučne písomnou žiadosťou, ale s ohľadom na podmienky všeobecne platných záväzných predpisov verejného obstarávateľa a v prípade, ak spracovanie údajov nevyžaduje iný zákon (napr. Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov).

V ......................, dňa ............................

...............................................................

meno priezvisko a podpis

štatutárneho zástupcu uchádzača

**Čestné vyhlásenie**

Týmto ako uchádzač v zákazke: Vrecká do vysávačov, hadice a hubice

Obchodné meno:

Sídlo:

IČO:

vyhlasujem, že v súlade s § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov nemám uložený zákaz činnosti vo verejnom obstarávaní potvrdený konečným rozhodnutím v Slovenskej republike, alebo v štáte sídla, miesta podnikania alebo obvyklého pobytu.

V ………………….. dňa ………………..

...............................................................

meno priezvisko a podpis

štatutárneho zástupcu uchádzača[[1]](#footnote-1)

1. ) V prípade ak máte v obchodnom registri alebo v inom registri uvedené, že **konáte tak, že k napísanému, vytlačenému alebo inak zobrazenému obchodnému menu pripojíte svoj vlastnoručný podpis, žiadame k podpisu pripojiť aj pečiatku.**

   **Ak čestné vyhlásenie nepodpisuje osoba, ktorej toto právo vyplýva z obchodného alebo iného registra žiadame k podpísaným listinám pripojiť aj dokument preukazujúci oprávnenie na zastupovanie k podpisu listín, ktoré tvoria podklady k verejnému obstarávaniu.**  [↑](#footnote-ref-1)